Opening a door towards Spirit: a parser framework - CodeProject 11,187,073 members (71,844 online)
Last Visit: 31-Dec-99 19:00 Last Update: 29-Jan-15 8:15Refresh1 Walker Evans (* 3 November 1903 - † 10 April 1975) was 'n Amerikaanse fotograaf wat veral bekendheid verwerf het met sy fotowerk wat tussen 1935 en 1938 in opdrag van die Farm Security Administration (FSA) in landboustreke van die Amerikaanse Suide ontstaan het en waarmee hy die sosiale uitwerkings van die Groot Depressie gedokumenteer het. Die meeste foto's uit Evans se FSA-werkperiode is met 'n grootformaat-8x10-duim-kamera afgeneem.
In 1936 het hy saam met die skrywer, joernalis en sosiale aktivis James Agee deur die Suidstate gereis om foto's van arm huurboere vir 'n artikel in die tydskrif Fortune te neem. Vier weke lank het Evans en Agee met drie gesinne - die Burroughs, Fields en Tengles - saamgewoon en hul vertroue gewen om 'n diepgaande en intieme dokumentêre verhaal van hul daaglikse lewe as katoendeelsaaiers in landelike Alabama te skep. Uit dié samewerking het die befaamde dokumentêre boek Let Us Now Praise Famous Men voortgespruit waarvan die eerste uitgawe in 1941 verskyn het.
Ontsluit van "https://af.wikipedia.org/w/index.php?title=Walker_Evans&oldid=1802045"
Die bladsy is laas op 9 September 2018 om 21:17 bygewerk.